stanford-oval/wikipedia huggingface dataset:
5Five

| 5Five> Tiedot |
| --- | --- |
Tyylilaji:  afrobeat/rap/hiphop
Kotipaikka:   Accra, Ghana 
Laulukieli:  englanti, twi
Jäsenet:  Luther Azamati (Papi)   Jeffery Opoku-Agyekum (Killi)   George Owusu Gyino Gyimah (Gyino)   
Levy-yhtiö:  Bullhaus Entertainment   
Infobox OKNimi-testi OK: 
5Five on ghanalainen afrobeat/rap/hiphop -yhtye. 5Fiven jäsenet ovat Luther Azamati, Jeffery Opoku-Agyekum ja George Owusu Gyino Gyimah.  Heidän managerinsa on Nana Asiamah ‘Bulldog’ Hanson.  Yhtyeen suosituimpia kappaleita ovat Pretty girl, Lamiokor, Banana, Akyeke na paya, Min sumo bo, Tell Mama, Ei! Shorty, Si wa gedem, Party, I See Girls.
Albumit

Ur Luv (2007)
kesto: 66:28 (16 kappaletta)
Adabraka (2008)
kesto: 60:37 (13 kappaletta)
Move Back (2011)
kesto: 43:37 (10 kappaletta)
Singlet

Move Back/Mugyebaya
Pretty Girl
African Gurlz
African Gurlz (Remix) feat Iwan, 4x5 & Kwaw Kese
No 1 Fan
Kuvia

Ur Luv
Adabraka
Move Back
Adventure of a Lifetime

| ”Adventure of a Lifetime” Coldplay |
| --- | --- | --- |

Singlen tiedot
 Albumilta: A Head Full of Dreams
 Julkaistu: 6. marraskuuta 2015
 Formaatti: digitaalinen lataus
 Tuottaja(t): Rik Simpson, Stargate
 Tyylilaji: pop, disko, funk
 Kesto: 04.24 (albumiversio) 03.43 (radio edit)
 Levy-yhtiö: Parlophone, Atlantic Records
Coldplayn muut singlet
| ”Miracles” 2014 | ”Adventure of a Lifetime” 2015 | ”Hymn for the Weekend” 2016 |
Adventure of a Lifetime on brittiläisen rock-yhtye Coldplayn kappale. Sen julkaisivat Parlophone sekä Atlantic Records yhtyeen seitsemännen, A Head Full of Dreams -studioalbumin ensimmäisenä singlenä 6. marraskuuta 2015.
"Adventure of a Lifetime" saavutti Britannian singlelistalla listasijan seitsemän sekä Yhdysvaltain Billboard Hot 100-listalla listasijan kolmetoista. Kappale pääsi myös singlelistan kahdenkymmenen parhaan joukkoon muun muassa Alankomaissa, Australiassa, Irlannissa, Italiassa, Itävallassa, Kanadassa, Ranskassa, Saksassa, Sveitsissä, Tšekissä ja Uudessa-Seelannissa.
Käännös suomeksi
Aavikkotulkku

| Aavikkotulkku |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Bucanetes
Laji::  githagineus
Kaksiosainen nimi
 Bucanetes githagineus  (Lichtenstein, 1823) 

Katso myös
   Aavikkotulkku Wikispeciesissä   Aavikkotulkku Commonsissa 
Infobox OKNimi-testi OKIUCN-testi OK: 
Aavikkotulkun munia.
Aavikkotulkku (Bucanetes githagineus, aikaisemmin Rhodopechys githaginea) on pieni peippoihin kuuluva varpuslintu. Aavikkotulkun ravintoa ovat siemenet ja erityisesti pesimäkaudella hyönteiset. Se pesii Kanariansaarilla, Pohjois-Afrikassa, Lähi-idässä ja Keski-Aasiassa.
Laji on nähty Suomessa ensimmäistä kertaa vuonna 2005: kesäkuussa Rovaniemellä ja heinäkuussa Mustasaaressa.
Abelin palkinto

Abelin palkinto on vuosittain jaettava matematiikkapalkinto. Palkinto on jaettu vuodesta 2003 alkaen ja se on nimetty norjalaisen matemaatikon Niels Henrik Abelin (1802–1829) mukaan. Palkinnon myöntää Norjan tiedeakatemia kansainvälisistä huippumatemaatikoista johtavan raadin päätöksen perusteella. Abelin palkinto on matematiikkapalkinnoista arvokkain, rahapalkinto on arvoltaan kuusi miljoonaa Norjan kruunua, eli noin 700 000 euroa.
Abu’l-Qasem Lahuti

Abu’l-Qasem Lahuti
Abu’l-Qāsem Lāhuti (pers. ‏ابوالقاسم لاهوتی‎, tadžikiksi Абулқосим Лоҳутӣ, Abulqosim Lohutī, ven. Абулькаси́м Лахути́, Abulkasim Lahuti; 4. joulukuuta 1887 Kermānšāh – 16. maaliskuuta 1957 Moskova) oli iranilainen runoilija ja poliitikko, joka vietti suuren osan elämästään Neuvostoliitossa. Hän vaikutti voimakkaasti Tadžikistanin neuvostokirjallisuuden kehitykseen.
Abu’l-Qāsem Lāhuti syntyi runoutta harrastaneen suutarin perheeseen. Paikallinen vapaamuurariloosi lähetti hänet seitsemäntoistavuotiaana opiskelemaan Teheraniin. Lahuti liittyi Iranin vallankumousliikkeeseen osallistuen taisteluihin Teheranissa ja Raštissa. Vuonna 1911 hän pakeni kuolemantuomiota Bagdadiin, palasi takaisin Iraniin vuonna 1915 ja muutti Istanbuliin joulukuussa 1917. Vuoden 1921 lopulla Lahuti palasi jälleen Iraniin, jossa hän johti viimeistä monarkismin vastaista kapinaa Täbrizissä. Sen kukistamisen jälkeen hän pakeni Neuvostoliittoon.
Vuodesta 1923 Lahuti työskenteli Neuvostoliiton kansojen kirjakustantamossa Moskovassa. Seuraavana vuonna hänet otettiin kommunistipuolueen jäseneksi. Vuonna 1925 Lahuti muutti Tadžikistaniin, jossa hän työskenteli muun muassa puolueen aluekomitean agitproposaston johtajana, valistusasiain kansankomissaarin varamiehenä sekä oli perustamassa tasavallan kirjakustantamoa ja kirjailijaliittoa. Vuonna 1929 hänet valittiin Tadžikistanin toimeenpanevan keskuskomitean jäseneksi. 1930-luvulla Lahuti toimi muutaman vuoden ajan Neuvostoliiton kirjailijaliiton vastaavana sihteerinä. Myöhemmin hänet valittiin kirjailijaliiton hallituksen jäseneksi.
Lahuti kirjoitti ensimmäiset runonsa kuusitoistavuotiaana. Aluksi ne olivat luonteeltaan sufilaisia, mutta myöhemmin hän keskittyi yhteiskunnallisiin ja vallankumouksellisiin aiheisiin. Runoilijan sydäntä lähellä oli myös naisten vapautuksen teema. Myöhemmin Lahuti laati useita muodoltaan hiottuja neuvostoaiheisia runoelmia. Vuonna 1945 hän kirjoitti sanat Tadžikistanin SNT:n hymniin.
Lahutin vuonna 1947 ilmestynyt runoelma ”Onnen sulat” sai osakseen ankaraa kritiikkiä ja hänen kirjoitustapansa tuomittiin sosialistiselle realismille vieraaksi. Vuoteen 1953 saakka Lahutin teoksia ei julkaistu Neuvostoliitossa juuri lainkaan, minkä johdosta ulkomailla hänen väitettiin paenneen Pakistaniin.
Runoilijan teokset olivat aikoinaan suosittuja Neuvostoliiton ja Tadžikistanin lisäksi muun muassa Iranissa ja Afganistanissa. Monet niistä on käännetty eri kielille. Lahuti toimi myös itse kaunokirjallisuuden kääntäjänä.
Aiheesta muualla

Wikimedia Commonsissa on kuvia tai muita tiedostoja aiheesta .
Encyclopaedia Iranica: Abu’l-Qasem Lahuti (englanniksi)
Aarre Linnala

Aarre Linnala Hamletin roolissa.
Aarre Alfred Linnala (oik. Lindgren, 2. lokakuuta 1889 Helsinki – 13. toukokuuta 1955) oli suomalainen näyttelijä, teatterinjohtaja ja näytelmäkirjailija.
Linnala aloitti uransa Helsingin Työväen Näyttämöllä ja vain 19–vuotiaana hän lähti johtamaan Pietarsaaren Työväennäyttämöä. Vuosina 1912–1920 Linnala toimi Oulun Työväen Näyttämön johtajana. Hän toimi myös helsinkiläisen Koiton näyttämön johtajana useaan otteeseen 1920–luvulla sekä Viipurin Työväen Teatterin johtajana 1923–1926. Vuonna 1932 Linnala vietti 25-vuotistaiteilijajuhlaansa esiintymällä Väinö Syvänteen näytelmässä Katkeamaton kaari. Hän vieraili Yhdysvalloissa 1920–luvun lopulla ja ilmeisesti muutti sinne pysyvästi 1930–luvun alussa.
Teoksia

Rintaman takana : 3-näytöksinen näytelmä. Kansanvallan näytelmistö; n:o 4.   Kansanvalta, Helsinki 1929
Agostino Steuco

Agostino Steuco (1496–1549) oli italialainen oppinut ja Raamatun tutkija, yksi renessanssin filosofeista. Hän opetti kreikkaa ja hepreaa, teologiaa ja antiikin ajan historiaa. Hän työskenteli Sant Antonion luostarin kirjastossa ja myöhemmin Vatikaanin kirjaston prefektinä. Siinä välissä hän ehti olla myös piispana Kreetalla kahden vuoden ajan. Hän kirjoitti paljon tutkimuksia Raamatun tulkinnasta.
Steucolta on peräisin käsite philosophia perennis (”ikuinen filosofia”).
Agraffi

Agraffi (ransk. agrafe: hakanen, liitin, sinkilä, solki; verbistä agrafer: nitoa, sitoa) voi tarkoittaa muun muassa seuraavia:
agraffi, nyöristä punottu koristeellinen solki
agraffi eli fibula, antiikin Rooman rintaneula tai koristeellinen metallisolki
agraffi eli haavahakanen eli ”tikki”
agraffi, holvikaaren koristeellinen lakikivi; ikkunan-, oven- tai taulunkehyksen ylimmän keskikohdan koriste
kahta rakennuskiveä yhdistävä liitosrauta tai sinkilä
agraffi, flyygelin kieliä paikallaan pitävä messinkiohjain
Adelaide Anne Procter

| Adelaide Anne Procter |
| --- | --- |
 Adelaide Anne Procter
Henkilötiedot
Syntynyt: 1825
Kuollut: 1864 (38–39 vuotta)
Ammatti:  kirjailija
Kirjailija
Salanimi: Mary Berwick 
Äidinkieli: englanti
Tuotannon kieli: englanti
Pääteokset:  Legends and Lyrics
Aiheesta muualla
Löydä lisää kirjailijoitaKirjallisuuden teemasivulta
Adelaide Anne Procter (1825–1864) oli englantilainen runoilija. Hän sai mainetta runokokoelmallaan Legends and Lyrics (1858–1860).
Procterin isä oli runoilija Bryan Procter.
Aiheesta muualla

Kuvia tai muita tiedostoja aiheesta Adelaide Anne Procter Wikimedia Commonsissa
Lisää luettavaa aiheesta Adelaide Anne Procter on Wikiaineistossa (englanniksi)
Aikaan sinikellojen

| ”Aikaan sinikellojen” Paula Koivuniemi |
| --- | --- | --- |

Kappaleen tiedot
 Albumilta: Luotan sydämen ääneen
 Julkaistu: 1982
 Tyylilaji: iskelmä
 Kesto: 03.33
 Levy-yhtiö: Polydor
Aikaan sinikellojen on Jori Sivosen säveltämä, Juha ”Watt” Vainion sanoittama ja Paula Koivuniemen esittämä kappale. Koivuniemi levytti sen vuonna 1982, ja se julkaistiin hänen albumillaan Luotan sydämen ääneen. Se on Koivuniemen tunnetuimpia kappaleita, joka on julkaistu usealla hänen kokoelma-albumillaan, kuten levyillä 21 romanttista laulua, 20 toivottua levytystä ja 20 suosikkia -sarjan Aikuinen nainen -levyllä. Lisäksi kappale julkaistiin singlenä ”Aikuinen nainen” -kappaleen yhteydessä.
Aikaan sinikellojen julkaistiin myös Juha Vainion sanoituksia sisältävällä albumilla Sanat: Juha Vainio.
»On ainut todellisuus nyt ja tässä näin / sekä sinä siinä mun lähelläin.» 
(Pätkä kappaleesta)
Adelaida García Morales

Adelaida García Morales (1945 Badajoz – 22. syyskuuta 2014 Dos Hermanas) oli espanjalainen kirjailija.
García Moralesin teoksista Etelä (1985) sisältää kaksi mystissävyistä novellia (Etelä ja Bene). Vampyyrin logiikka (1990) on rakkauskertomus ja samalla murha-arvoitus. Siinä madridilainen nainen matkustaa etelä-Espanjaan kuultuaan veljensä äkillisestä kuolemasta. Hän tutustuu veljensä ystävään Alfonsoon. Jotkut uskovat hänen olevan vampyyri. García Moralesin kerronnassa sekoittuvat uni, todellisuus ja harha.
Suomennetut teokset

Etelä (1985)
Seireenien hiljaisuus (1985)
Vampyyrin logiikka (1990)
Afroditen temppeli (Dodona)

| Afroditen temppeli |
| --- | --- |
 Afroditen temppelin rauniot.
Sijainti:  Dodonan arkeologinen alue, Dodóni, Ioánnina, Epeiros, Kreikka
Koordinaatit:  39°32′49″N, 20°47′22″E
Rakennustyyppi:  kreikkalainen temppeli
Valmistumisvuosi:  300–200-luku eaa.
Tyylisuunta:  doorilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Afroditen temppeli oli antiikin aikainen Afroditelle omistettu kreikkalainen temppeli Dodonan kaupungissa Kreikassa. Se sijaitsi Dodonan pyhäkköalueen lounaisosassa lähellä Themiksen temppeliä.
Dodonan Afroditen temppeli rakennettiin klassisella tai hellenistisellä kaudella 300-luvulla tai 200-luvun eaa. alussa, mutta paikka on saattanut olla kulttikäytössä jo varhaisemmin. Afrodite oli paikallisissa myyteissä Zeuksen ja Dionen tytär. Hellenistisellä kaudella temppeli oli omistettu Afrodite Aineiadalle, joka liittyi Aineiaaseen ja Troijaan. Tämä oli myös Epeiroksen molossikuninkaiden suosiossa, koska he katsoivat olevansa troijalaista alkuperää. Kuningas Pyrrhos toi kultin Dodonaan Sisilian Segestasta.
Temppeli edusti doorilaista tyyliä ja sen koko oli noin 8,5 × 4,7 metriä. Temppelin päädyssä oli kaksi pylvästä ja siinä oli pronaos ja cella. Temppelin läheltä on löydetty lukuisia Afroditea esittäneitä pienoispatsaita, joiden avulla rakennus on tunnistettu.
Aiheesta muualla

Kuvia tai muita tiedostoja aiheesta Afroditen temppeli Wikimedia Commonsissa
77 (luku)

| --- | --- |
Luonnolliset luvut
77 ← 70 71 72 73 74 75 76 77 78 79 →
Kardinaaliluku: seitsemänkymmentäseitsemän, (seitsemänkahdeksatta)
Järjestysluku: seitsemäskymmenesseitsemäs, (seitsemäskahdeksatta)
Tekijät: 1, 7, 11, 77
Alkutekijät:  7\cdot 11

Roomalainen numero: LXXVII
Binääriluku: 1001101
Oktaaliluku: 115
Duodesimaaliluku: 65
Heksadesimaaliluku: 4D
Vigesimaaliluku: 3H
77 (seitsemänkymmentäseitsemän) on luonnollinen luku, jota edeltää luku 76 ja seuraa luku 78.
Matematiikassa

77 on puolialkuluku ja siten myös yhdistetty luku.
77 on vajaa luku, koska  1+7+11<77.
77 on Harshad-luku oktaalijärjestelmässä (1158).
77 voidaan muodostaa kahden peräkkäisen alkuluvun tulona:  7\cdot 11.
77 on kahdeksan ensimmäisen alkuluvun summa.
77 voidaan muodostaa kolmen eri neliöluvun summana kahdella tavalla:  8^{2}+3^{2}+2^{2} tai  6^{2}+5^{2}+4^{2}.
77!+1 on kertoma-alkuluku.
77 on pienin luonnollinen luku, jonka muuttaminen yksinumeroiseksi kertomalla sen numerot toistuvasti keskenään edellyttää tasan neljää askelta:  7\cdot 7=49,  4\cdot 9=36,  3\cdot 6=18 ja  1\cdot 8=8.
77 on suurin luonnollinen luku, jota ei voida muodostaa sellaisten erisuuruisten positiivisten kokonaislukujen summana, joiden käänteislukujen summa on yksi.
Sudokuun voi olla useampi kuin yksi ratkaisu, vaikka siinä olisi 77 numeroa valmiiksi annettuna.
Luku 12 voidaan muodostaa positiivisten kokonaislukujen summana 77 tavalla, jos lukujen järjestyksellä ei ole merkitystä.
Luonnontieteissä

77 on iridiumin järjestysluku jaksollisessa järjestelmässä.
Seleeni-77 on seleenin vakaa isotooppi.
Typen kiehumispiste on noin 77 kelviniä.
Muissa yhteyksissä

Luukkaan evankeliumissa luetellaan 77 sukupolvea Aatamista Jeesukseen.
American Airlinesin lento 77 kaapattiin terroriteoissa Yhdysvalloissa 11. syyskuuta 2001.
LZ77 on yksi Lempel-Ziv-pakkausalgoritmeista.
Eurooppatie E77 kulkee Venäjän ja Unkarin välillä.
Kantatie 77 kulkee Kyyjärven ja Siilinjärven välillä.
Käännös suomeksi
A Dangerous Meeting

| A Dangerous Meeting King Diamond ja Mercyful Fate |
| --- | --- | --- |

Kokoelmalevyn tiedot
 Julkaistu: 1992
 Tuottaja(t): Roadrunner Records
 Tyylilaji: Heavy metal, Black metal
 Kesto: 77.47
King Diamond muut julkaisut
| In Concert 1987: Abigail 1991 | A Dangerous Meeting 1992 | The Spider's Lullabye 1995 |
A Dangerous Meeting on King Diamond ja Mercyful Fate -yhtyeiden vuonna 1992 julkaistu kokoelmalevy. Levy sisältää kappaleita niin Mercyful Faten kuin King Diamondin varhaisimmilta albumeilta.
Kappalelista

Doomed By The Living Dead – 5.07 ( säv. King Diamond,Hank Shermann )
Nuns Have No Fun (1982)
A Corpse Without Soul – 6.52 ( säv. King Diamond )
Nuns Have No Fun (1982)
Evil – 4.46 ( säv. King Diamond, H. Shermann )
Melissa (1983)
Curse of the Pharaohs – 4.00 ( säv. King Diamond, H. Shermann )
Melissa (1983)
A Dangerous Meeting – 5.10 ( säv. King Diamond, H. Shermann )
Don't Break the Oath (1984)
Gypsy – 3.07 ( säv. King Diamond, Michael Denner )
Don't Break the Oath (1984)
Come to the Sabbath – 5.20 ( säv. King Diamond )
Don't Break the Oath (1984)
The Candle – 6.38 ( säv. King Diamond )
Fatal Portrait (1986)
Charon – 4.14 ( säv. King Diamond, M. Denner )
Fatal Portrait (1986)
Halloween – 4.12 ( säv. King Diamond, M. Denner )
Fatal Portrait (1986)
No Presents for Christmas – 4.19 ( säv. King Diamond, M. Denner )
No Presents for Christmas (1985)
Arrival – 5.26 ( säv. King Diamond )
Abigail (1987)
Abigail – 4.52 ( säv. King Diamond )
Abigail (1987)
Welcome Home – 4.35 ( säv. King Diamond )
"Them" (1988)
Sleepless Nights – 5.03 ( säv. King Diamond, Andy La Rocque )
Conspiracy (1989)
Eye of the Witch – 3.45 ( säv. King Diamond )
The Eye (1990)
Aiheesta muualla

Kotisivut (Arkistoitu – Internet Archive)
A Dangerous Meeting Discogsissa. (englanniksi)
Albumi A Dangerous Meeting Encyclopaedia Metallum -sivustolla (englanniksi)
King Diamond
| --- | --- |
Studioalbumit:   Fatal Portrait  Abigail  ”Them”  Conspiracy  The Eye  The Spider’s Lullabye  The Graveyard  Voodoo  House of God  Abigail II: The Revenge  The Puppet Master  Give Me Your Soul...Please  The Institute 
EP:t:  Demo • The Dark Sides • Collector's Item
Livealbumit:  In Concert 1987: Abigail • Deadly Lullabyes: Live
Kokoelmat:  A Dangerous Meeting • Nightmare in the Nineties • Decade of Horror • The Best of King Diamond
Singlet:  "No Presents for Christmas" • "Halloween" • "The Family Ghost" • "Welcome Home" • "Eye of the Witch" • "Masquerade of Madness"
Mercyful Fate
| --- | --- |
Studioalbumit ja EP:t:   Nuns Have No Fun  Melissa  Don’t Break the Oath  In the Shadows  The Bell Witch EP  Time  Into the Unknown  Dead Again  9 
Kokoelmat:   The Beginning  A Dangerous Meeting  Return of the Vampire  The Best of Mercyful Fate
A Cure for Wellness

| A Cure for Wellness |
| --- | --- |

Ohjaaja:  Gore Verbinski
Käsikirjoittaja:  Justin Haythe
Tarina:   Justin Haythe  Gore Verbinski 
Tuottaja:   Arnon Milchan  Gore Verbinski  David Crockett 
Säveltäjä:  Benjamin Wallfisch
Kuvaaja:  Bojan Bazelli
Leikkaaja:   Lance Pereira  Pete Beaudreau 
Tuotantosuunnittelija:  Eve Stewart
Pääosat:   Dane DeHaan  Jason Isaacs  Mia Goth 
Valmistustiedot
Valmistusmaa:  Yhdysvallat Saksa Luxemburg
Tuotantoyhtiö:   Regency Enterprises  Blind Wink Productions  New Regency Productions 
Levittäjä:  20th Century Fox
Ensi-ilta:   2016-12-1010. joulukuuta 2016 (Alamo Drafthouse)  2017-2-1717. helmikuuta 2017 (Suomi)  
Kesto:  146 minuuttia
Alkuperäiskieli:  englanti
Budjetti:  40 miljoonaa dollaria
Tuotto:  26,6 miljoonaa dollaria
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
A Cure for Wellness on vuonna 2016 ensi-iltansa saanut kauhuelokuva, jonka on ohjannut Gore Verbinski ja käsikirjoittanut Justin Haythe. Elokuva perustuu Verbinskin ja Haythen kirjoittamaan tarinaan, jonka inspiraationa toimi Thomas Mannin romaani Taikavuori (1924). Elokuvan pääosia esittävät Dane DeHaan, Jason Isaacs ja Mia Goth.
A Cure for Wellness sai maailmanensi-iltansa 10. joulukuuta 2016 ja Suomen ensi-iltansa 17. helmikuuta 2017. Elokuva sai pääosin ristiriitaisia arvosteluja. Sitä kiitettiin visuaaleista, kuvauksesta, roolisuorituksista ja kunnianhimosta, mutta kritisoitiin pituudesta, käsikirjoituksesta ja kerronnasta. Elokuva oli taloudellisesti tappiollinen. Se tuotti vain noin 26 miljoonaa dollaria, kun budjetti oli 40 miljoonaa dollaria. Elokuva jäi Lisa Banesin viimeiseksi ennen hänen kuolemaansa kesäkuussa 2021.
Näyttelijät

| 0 | 1 | 2 |
| --- | --- | --- |
|  Dane DeHaan  | … |  Lockhart   |
|       Douglas Hamilton  | … |  Lockhart 9-vuotiaana   |
|  Jason Isaacs  | … |  tohtori Heinreich Volmer / paroni von Reichmerl   |
|  Mia Goth  | … |  Hannah von Reichmerl   |
|  Harry Groener  | … |  Roland Pembroke   |
|  Celia Imrie  | … |  Victoria Watkins   |
|  Adrian Schiller  | … |  apulaisjohtaja   |
|  Ivo Nandi  | … |  Enrico   |
|  Ashok Mandanna  | … |  Ron Nair   |
|  Tomas Norström  | … |  Frank Hill   |
|  David Bishins  | … |  Hank Green   |
|  Carl Lumbly  | … |  Wilson   |
|  Lisa Banes  | … |  Hollis   |
|  Godehard Giese  | … |  teknikko   |
|  Magnus Krepper  | … |  Pieter, eläinlääkäri   |
|  Tom Flynn  | … |  Humphrey   |
|  Eric Todd  | … |  Josh   |
|  Jason Babinsky  | … |  Carl   |
|  Johannes Krisch  | … |  vahtimestari   |
|  Rebecca Street  | … |  Lockhartin äiti   |
|  Bert Tischendorf  | … |  Lockhartin isä   |
|  Michael Mendl  | … |  baarimikko   |
Aiheesta muualla

Virallinen sivusto (englanniksi)
A Cure for Wellness Internet Movie Databasessa (englanniksi)
Aavikon Aku

| Aavikon Aku> Don Donald |
| --- | --- |
 Elokuvajulisteessa Mikin nimi ("Mickey Mouse Presents") on isommalla kuin Akun
Ohjaaja:  Ben Sharpsteen
Käsikirjoittaja:  Merrill De Maris Otto Englander Webb Smith
Tuottaja:  Walt Disney
Säveltäjä:  Paul J. Smith
Pääosat:  Clarence Nash (Akun ääni)
Valmistustiedot
Valmistusmaa:  Yhdysvallat
Tuotantoyhtiö:  Walt Disney Productions
Levittäjä:  United Artists
Ensi-ilta:  1937
Kesto:  8 min
Alkuperäiskieli:  englanti
Aiheesta muualla
IMDb
Elonet
Infobox OKNimi-testi OK: 
Aavikon Aku (Don Donald) on Aku Ankka -piirroselokuva vuodelta 1937. Se oli ensimmäinen, jossa Aku oli pääosassa; sivuosarooleja Akulla oli ollut jo vuodesta 1934.
Elokuvassa Akun auto 313 nähtiin ensimmäisen kerran. Elokuvassa nähtiin myös Akun naisseuralaisena meksikolainen Donna, jonka tilalle tuli myöhemmin Iines Ankka (Daisy Duck).
Animaattoreina toimivat Johnny Cannon, Al Eugster, Jack Hannah, Milt Schaffer ja Fred Spencer.
Aiheesta muualla

Aavikon Aku Internet Movie Databasessa (englanniksi)
1819

| --- | --- |
Vuosisadat: 1600-luku · 1700-luku · 1800-luku · 1900-luku · 2000-luku
Vuosikymmenet: 1790-luku · 1800-luku · 1810-luku · 1820-luku · 1830-luku · 1840-luku 1850-luku · 1860-luku · 1870-luku · 1880-luku · 1890-luku · 1900-luku
Vuodet: 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809 1810 · 1811 · 1812 · 1813 · 1814 · 1815 · 1816 · 1817 · 1818 · 1819 1820 · 1821 · 1822 · 1823 · 1824 · 1825 · 1826 · 1827 · 1828 · 1829 1830 · 1831 · 1832 · 1833 · 1834 · 1835 · 1836 · 1837 · 1838 · 1839 1840 · 1841 · 1842 · 1843 · 1844 · 1845 · 1846 · 1847 · 1848 · 1849 1850 · 1851 · 1852 · 1853 · 1854 · 1855 · 1856 · 1857 · 1858 · 1859 1860 · 1861 · 1862 · 1863 · 1864 · 1865 · 1866 · 1867 · 1868 · 1869 1870 · 1871 · 1872 · 1873 · 1874 · 1875 · 1876 · 1877 · 1878 · 1879 1880 · 1881 · 1882 · 1883 · 1884 · 1885 · 1886 · 1887 · 1888 · 1889 1890 · 1891 · 1892 · 1893 · 1894 · 1895 · 1896 · 1897 · 1898 · 1899 1900 · 1901 · 1902 · 1903 · 1904 · 1905 · 1906 · 1907 · 1908 · 1909
Tapahtumia

6. helmikuuta – Singaporen kaupunki perustettiin.
16. elokuuta – 10–20 henkilöä kuoli ja yli 400 loukkaantui Peterloon verilöylyssä St. Peter’s Fieldsissä Manchesterissa.
22. elokuuta – 14. syyskuuta – Venäjän keisari Aleksanteri I seurueineen vieraili Suomessa ja kävi kiertomatkallaan muun muassa Kuopiossa, Kajaanissa, Oulussa, Torniossa, Vaasassa, Turussa, Tampereella ja Helsingissä.
20. syyskuuta – Karlsbadin konferenssi nykyisessä Karlovy Varyssa. Kokouksessa säädettiin Itävallan ja Saksan liiton alueelle sensuurilait, joita kutsuttiin Karlsbadin asetuksiksi.
Suomen Pankki siirrettiin Turusta Helsinkiin.
Kangasalan Keisarinharjulle rakennettiin Suomen ensimmäinen näkötorni.
Kuolleita

20. tammikuuta – Kaarle IV, Espanjan kuningas 1788–1808 (s. 1748)
22. tammikuuta – Carl Christoffer Ekman, suomalainen varanotaari ja pormestari (s. 1750)
7. helmikuuta – August Wilhelm Hupel, baltiansaksalainen pappi ja kielitieteilijä (s. 1737)
16. helmikuuta – Honoré IV, Monacon ruhtinas (s. 1758)
10. maaliskuuta – Friedrich Heinrich Jacobi, saksalainen filosofi (s. 1743)
19. maaliskuuta – Magnus von Orraeus, Vanhan Suomen laamanni ja todellinen valtioneuvos (s. 1742)
23. maaliskuuta – August von Kotzebue, saksalainen näytelmäkirjailija (s. 1761)
8. huhtikuuta – David Lönneström, suomalainen kirkkoherra ja arkkiveisujen tekijä (s. 1746)
8. toukokuuta – Kamehameha I, Havaijin kuningaskunnan perustaja (s. 1758)
3. kesäkuuta – Jean Nicolas Billaud-Varenne, ranskalainen vallankumouksellinen (s. 1756)
19. elokuuta – James Watt, skotlantilainen keksijä (s. 1736)
23. elokuuta – Oliver Hazard Perry, yhdysvaltalainen laivastoupseeri (s. 1785)
12. syyskuuta – Gebhard Leberecht von Blücher, saksalainen ruhtinas ja sotamarsalkka (s. 1742)
6. lokakuuta – Kaarle Emanuel IV, Sardinian kuningas 1796–1802 (s. 1751)
10. lokakuuta – Elias Lagus, suomalainen herrnhutilaispappi ja lintutieteilijä (s. 1741)
13. lokakuuta – Georg Magnus Sprengtporten, suomalainen kenraali ja poliittinen vaikuttaja ja kenraalikuvernööri (s. 1740)
24. lokakuuta – Jens Stub, norjalainen pappi ja kansalliskokousmies (s. 1764)
8. joulukuuta – Thomas Roebuck, brittiläinen orientalisti ja kirjailija (s. 1781)
A Curious Thing

| A Curious Thing Amy Macdonald |
| --- | --- | --- |

Studioalbumin tiedot
 Äänitetty : 2009
 Julkaistu: 8. maaliskuuta 2010
 Tuottaja(t): Amy Macdonald
 Tyylilaji: akustinen, soft rock, folk rock
 Levy-yhtiö: Mercury
Listasijoitukset
  Suomen virallinen lista: 18.
Amy Macdonaldin muut julkaisut
| This Is the Life 2007 | A Curious Thing 2010 | Life in a Beautiful Light 2012 |
A Curious Thing on skotlantilaisen laulaja-lauluntekijä Amy Macdonaldin toinen studioalbumi, joka julkaistiin 8. maaliskuuta 2010. Albumin ensimmäinen single "Don't Tell Me That It's Over" julkaistiin 1. maaliskuuta 2010.